КАК ДА НАПРАВИМ ОБЛИЧАНЕТО НА БЕБЧО ЛЕСНО?
 От особена важност е какъв е подходът на възрастния . Обличането на бебето може да се превърне в приятен ритуал , който да бъде източник на удоволствие и за вас, и за вашето мъничко съкровище. Можете да го постигнете, като изберете подходящо място за преобличане , което е удобно и спокойно и кара бебето да се чувства приятно – без излишна суматоха, която да изнервя и вас, и него допълнително. 
Важно е :
да излъчвате добро настроение
да му говорите нежно
да му тананикате някоя песничка
Така то ще се забавлява, докато го обличате или събличате. Можете да превърнете тази многократно повтаряща се процедура и в игра . Няма нужда да бързате и да правите резки движения. Говоренето, гъделичкането и леките закачки ще развеселяват бебето, което постепенно ще свикне и ще спре да се дразни и да плаче. Когато сте подбрали и правилния модел боди (например с копчета тик-так в зоната на памперса) , времето, което прекарвате в обличане/събличане, ще бъде кратко и ще бъде източник на удоволствие и забава. 

